Ալֆի Մոուսոն

Ալֆի Մոուսոն (անգլ.՝ Alfie Mawson, հունվարի 19, 1994(1994-01-19), Hillingdon, Հիլինգդոն, Մեծ Լոնդոն, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Ֆուլհեմի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Բրենտֆորդ ===
Ֆուտբոլիստի կարիերան Մոուսոնը սկսել է Ռեդինգի ակադեմիայում։ 15 տարեկանում նա հեռացվեց ակումբից, ինչից հետո անհաջող փորձաշրջաններ անցկացրեց Բորնմուտում և Միլուոլում։ 2010 թվականի ամռանը Մոուսոնը 2 տարվա երիտասարդական պայմանագիր կնքեց Բրենտֆորդի հետ։ 2012 թվականի ապրիլին նա կնքեց իր առաջին պրոֆեսիոնալ պայմանագիրը՝ նախատեսված 2 տարվա համար։ Հուլիսին Մոուսոնը Բրենտֆորդի առաջին թիմի կազմում մասնակցեց գերմանական Մոյզելվիցի դեմ ընկերական խաղին։ 2012 թվականի դեկտեմբերի 13-ին անգլիացին 1 ամսվա վարձավճարով միացավ Անգլիայի 6-րդ դիվիզիոնում հանդես եկող Մեյդենհեդ Յունայթեդին։ Նա Բրենտֆորդ վերադարձավ 2013 թվականի հունվարի 13-ին, սակայն փետրվարի 21-ին մինչև մրցաշրջանի ավարտը նորից տեղափոխվեց Մեյդենհեդ Յունայթեդ։ 2012-13 մրցաշրջանում Մոուսոնը անցակցրեց 9 հանդիպում, իսկ Մեյդենհեդը խուսափեց ավելի ցածր դիվիզիոն դուրս մնալուց։
Իր պրոֆեսիոնալ դեբյուտը Բրենտֆորդի կազմում Մոուսոնը նշեց 2013 թվականի օգոստոսի 27-ին՝ Անգլիայի լիգայի գավաթի Դերբի Կաունտիի դեմ խաղում։ Հոկտեմբերի 4-ին նա վարձավճարով վերադարձավ Մեյդենհեդ Յունայթեդ մինչև հոկտեմբերի 29-ը, որը երկարաձգվեց մինչև 2014 թվականի հունվարի 4-ը։ Մոուսոնը անցկացրեց 4 հանդիպում, իսկ վարձավճարը հետ կանչվեց նոյեմբերի 28-ին։ Նոյեմբերի 28-ին անգլիացին մինչև 2014 թվականի հունվարի 4-ը վարձավճարով միացավ Լուտոն Թաունին։ Իր դեբյուտը ակումբի կազմում նշեց դեկտեմբերի 7-ին՝ Օլֆրետոն Թաունի դեմ խաղում։ Նա Բրենտֆորդ վերադարձավ 2014 թվականի հունվարի 10-ին՝ միայն 1 հանդիպում անցկացնելուց հետո։ Հունվարի 31-ին Մոուսոնը մինչև մրցաշրջանի ավարտը վարձավճարով տեղափոխվեց Ուելինգ Յունայթեդ։ Իր դեբյուտը նշեց փետրվարի 22-ին՝ Տամուորտի դեմ խաղում։ Իր առաջին գոլը խփեց փետրվարի 25-ին՝ Գեյթսհեդի դեմ խաղում։ Ուելինգ Յունայթեդի կազմում Մոուսոնը անցկացրեց 9 հանդիպում՝ դառնալով 1 գոլի հեղինակ։
2014 թվականի հունիսի 5-ին Մոուսոնը 1 տարով երկարաձգեց իր պայմանագիրը Բրենտֆորդի հետ։ Օգոստոսի 9-ին նա 1 ամսվա վարձավճարով միացավ Ուիկոմ Ուոնդերերսին։ Իր դեբյուտը նշեց օգոստոսի 9-ին՝ Նյուպորտ Կաունտիի դեմ խաղում։ 6 հանդիպում անցկացնելուց հետո Մոուսոնի վարձավճարը երկարաձգվեց մինչև 2015 թվականի հունվարի 1-ը։ Իր առաջին գոլը խփեց 2014 թվականի նոյեմբերի 29-ին՝ Հարտլփուլ Յունայթեդի դեմ խաղում՝ ներառվելով Ֆուտբոլային Լիգայի այս շաբաթվա խորհրդանշական հավաքականում։ 2015 թվականի հունվարի 3-ին Մոուսոնի վարձավճարը երկարաձգվեց մինչև մրցաշրջանի ավարտը։ Ապրիլի 11-ին անգլիացին գոլ խփեց Չելտենհեմ Թաունի դեմ խաղում՝ երկրորդ անգամ ընդգրկվելով Ֆուտբոլային Լիգայի շաբաթվա խորհրդանշական հավաքականում։ Մայիսի 2-ին նա գոլի հեղինակ դարձավ Նորթհեմպտոն Թաունի դեմ խաղի 97-րդ րոպեին՝ 3-2 հաշվով հաղթանակ պարգևելով իր թիմին։ 2014-15 մրցաշրջանում Մոուսոնը անցկացրեց 50 հանդիպում՝ դառնալով 7 գոլի ու 2 գոլային փոխանցման հեղինակ և ճանաչվելով Ուիկոմ Ուոնդերերսի տարվա լավագույն ֆուտբոլիստ և Լիգա Երկուի տարվա երրորդ լավագույն ֆուտբոլիստ։


=== Բարնսլի ===
2015 թվականի հունիսի 30-ին Մոուսոնը 3 տարվա պայմանագիր կնքեց Բարնսլիի հետ։ Իր դեբյուտը ակումբի կազմում նշեց օգոստոսի 5-ին՝ Չեստերֆիլդի դեմ խաղում՝ այս խաղում խաղադաշտ դուրս գալով Բարնսլիի ավագի թևկապով։ Իր առաջին գոլը խփեց օգոստոսի 18-ին՝ Միլուոլի դեմ խաղում։ Նոյեմբերի 3-ին՝ Կովենտրի Սիթիի դեմ խաղում Մոուսոնը դարձավ գոլի հեղինակ, սակայն Բարնսլին պարտվեց 4-3 հաշվով։ 2016 թվականի փետրվարի 27-ին նա գոլ խփեց Կրու Ալեքսանդրայի դեմ խաղում՝ օգնելով իր թիմին հաղթել 2-1 հաշվով։ 2015-16 մրցաշրջանում Մոուսոնը անցկացրեց 58 հանդիպում բոլոր մրցաշարերում՝ դառնալով 7 գոլի հեղինակ և օգնելով Բարնսլիին տեղափոխվել Չեմպիոնշիպ ու հաղթել Ֆուտբոլային Լիգայի մրցանակը։


=== Սուոնսի Սիթի ===
2016 թվականի օգոստոսի 30-ին Մոուսոնը 4 տարվա պայմանագիր կնքեց Սուոնսի Սիթիի հետ։ Իր դեբյուտը նշեց հոկտեմբերի 22-ին՝ Ուոտֆորդի դեմ խաղում՝ այս խաղում ճանաչվելով հանդիպման լավագույն ֆուտբոլիստ։ Իր առաջին գոլը խփեց 2017 թվականի հունվարի 3-ին՝ Քրիսթալ Փելասի դեմ խաղում։ 2017 թվականի մարտի 11-ին նա գոլի հեղինակ դարձավ Հալ Սիթիի դեմ խաղում, սակայն Սուոնսին պարտվեց 2-1 հաշվով։ 2018 թվականի հունվարի 22-ին անգլիացին խփեց Լիվերպուլի դեմ հանդիպման միակ գնդակը՝ օգնելով իր թիմին հաղթել 1-0 հաշվով։ Սուոնսի Սիթիի կազմում Մոուսոնը անցկացրեց 71 հանդիպում՝ դառնալով 7 գոլի և 1 գոլային փոխանցման հեղինակ, սակայն 2017-18 մրցաշրջանում Սուոնսին դուրս մնաց Պրեմիեր Լիգայից՝ զբաղեցնելով 18-րդ հորիզոնականը։


=== Ֆուլհեմ ===
2018 թվականի օգոստոսի 2-ին Մոուսոնը 4 տարվա պայմանագիր կնքեց Ֆուլհեմի հետ։ Ակումբը նրա համար վճարեց 20 միլիոն ֆունտ ստերլինգ։ Իր դեբյուտը նշեց օգոստոսի 28-ին՝ Անգլիայի լիգայի գավաթի Էքսետեր Սիթիի դեմ խաղում։ Պրեմիեր Լիգայում Ֆուլհեմի կազմում անգլիացին առաջին անգամ խաղադաշտ դուրս եկավ սեպտեմբերի 1-ին՝ Բրայթոն ընդ Հոուվ Ալբիոնի դեմ խաղում։ 2018-19 մրցաշրջանում Մոուսոնը անցկացրեց 16 հանդիպում, իսկ Ֆուլհեմը դուրս մնաց Պրեմիեր Լիգայից։  


== Միջազգային կարիերա ==
Իր դեբյուտը Անգլիայի մինչև 21 տարեկանների երիտասարդական հավաքականի կազմում Մոուսոնը նշեց 2016 թվականի նոյեմբերի 14-ին՝ Ֆրանսիայի դեմ խաղում։  2017 թվականին նա Մ21 հավաքականի կազմում մասնակցեց Եվրոպայի առաջնությանը։ Այստեղ նա անցկացրեց 4 հանդիպում՝ գոլի հեղինակ դառնալով խմբային փուլի Սլովակիայի դեմ խաղում, սակայն Անգլիան դուրս մնաց կիսաեզրափակչից՝ հետխաղյա 11-մետրանոցների հարվածաշարում պարտվելով Գերմանիային։
Անգլիայի ազգային հավաքական Մոուսոնը առաջին անգամ հրավիրվեց 2018 թվականի մարտի 15-ին՝ Նիդերլանդների և Իտալիայի դեմ ընկերական խաղերի համար, սակայն այս խաղերում խաղադաշտ դուրս չեկավ։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 3-ի դրությամբ


== Նվաճումներ ==


=== Ակումբային ===
Բարնսլի

Լիգա Մեկ փլեյ օֆֆ․ 2015–16
Ֆուտբոլային Լիգայի մրցանակ 2015–16


=== Անհատական ===
Ուիկոմ Ուոնդերերսի տարվա լավագույն ֆուտբոլիստ․ 2014–15


== Ծանոթագրություններ ==


== Արտաքին հղումներ ==
Մոուսոնի պաշտոնական Տվիտերի էջը
Մոուսոնը transfermarkt-ում
Մոուսոնը soccerbase.com-ում
Մոուսոնը WhoScored.com կայքում
Մոուսոնը Ֆուլհեմի պաշտոնական կայքում
Մոուսոնը Պրեմիեր Լիգայի պաշտոնական կայքում